5 Go tlile bjang gore batho ba be le sebe seo se lebišago lehung? Beibele e re: “Ka karogo ya motho o tee [Adama], lehu le bušitše e le kgoši” baneng ba Adama ka moka. (Baroma 5:12, 14, 17) Lega go le bjalo, re thabišwa ke gore re ka kgetha go se sa bušwa ke sebe. Jehofa o tla re bontšha botho bja gagwe bjo bogolo ge re ka bontšha tumelo sehlabelong sa Kriste sa topollo. Bjang? Beibele e re: “Moo sebe se ilego sa ata, botho bjo bogolo bja Modimo bo ile bja ata le go feta. Gore go tle go re’ng? Gore go etša ge sebe se bušitše e le kgoši gotee le lehu, ka mo go swanago le botho bjo bogolo bja Modimo bo buše e le kgoši ka toko go re lebiša bophelong bjo bo sa felego ka Jesu Kriste Morena wa rena.”—Baroma 5:20, 21. Go na le kgopolo ya gore Sehlakahlake sa Robben se sa ntše se le manganga go tapišwa. Batho ba lekile go ‘se dira sa sebjalebjale’ ka go bjala mepalema (bjale e kobilwego ke phefo) le go hlagola bougainvillea y ago kganya ka dirapaneng tša lerole. Eupša sehlakahlake e sa le se sengwe sa go tiwa ke lerole gomme yee ke karolo kamoka ya bobotse bja bo makgwakgwa bja yona.